Nkandla nie 'n 'vesting' – SABC | Nuus24
Johannesburg – Nuusredakteurs van die SABC is in 'n e-pos gewaarsku dat hulle voortaan nie meer na die sage oor pres. Jacob Zuma se huis as "Nkandlagate" moet verwys nie. Hulle mag ook nie meer die term "Zumaville" gebruik nie.Personeel is in kennis gestel dat daar "met onmiddellike effek" na Zuma se "huis in Nkandla verwys moet word as die president of mnr. Zuma se Nkandla-woning" en nie 'n "vesting" of "opstal" nie, berig The Star.Jimi Matthews, waarnemende uitvoerende groephoof van nuus en aktualiteit by die SABC, het aan die koerant gesê die woord "vesting" is 'n term wat wit Suid-Afrikaners gebruik om na die huise van "swart migrerende werkers te verwys. Dit kom uit ons rasse-verlede [as 'n manier om na] die verblyf van migrerende werkers op die myn te verwys".Kaizer Kganyago, woordvoerder van die SABC, het gesê hy gaan nie die e-pos bespreek nie.Die Demokratiese Alliansie het die afgelope naweek Zuma se private woning in Nkandla in KwaZulu-Natal besoek.Opknappingswerk van sowat R200 miljoen word tans by dié huis gedoen.– Volg Nuus24 op Twitter
Lees meer oor: jacob zuma | nkandla | sabc VOLGENDE OP NUUS24X